S-207/2021

Mál þetta, sem þingfest var og dómtekið fimmtudaginn 3. júní sl., er höfðað með ákæru lögreglustjórans á Suðurlandi þann 26. apríl sl., á hendur D-kk-þgf E-kk-þgf A-kk-þgf, [...]

I. fyrir umferðar- og fíkniefnalagabrot

með því að hafa, að kvöldi þriðjudagsins 18. ágúst 2020, ekið bifreiðinni [...] sviptur ökurétti um Eyrarbakkaveg á móts við Eyrarbakka, óhæfur til að stjórna bifreiðinni örugglega vegna áhrifa ávana- og fíkniefnisins amfetamíns (905 ng/ml í blóði) og fyrir að haft í vörslu sinni 0,98 gaf amfetamíni sem ákærði framvísaði til lögreglu við handtöku umrætt sinn.

Telst brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr, 1. mgr. 95. gr. sömu laga og 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr.

14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II. fyrir umferðarlagabrot

með því að hafa, föstudaginn 28. ágúst 2020, ekið bifreiðinni [...] sviptur ökurétti um Þingvallaveg í Bláskógabyggð og óhæfur til að stjórna bifreiðinni örugglega vegna áhrifa ávana- og fíkniefnisins amfetamíns (690 ng/ml í blóði).

Telst brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

III. fyrir umferðarlagabrot

með því að hafa, laugardaginn 17. október 2020, ekið bifreiðinni [...]sviptur ökurétti ævilangt vestur Búrfellsveg skammt austan við Þingvallaveg í Grímsnes- og

Grafningshreppi.

Telst brot ákærða varða við 1. mgr. 58. gr. umferðarlaga nr. 77, 2019, sbr, 1. mgr.

95. gr. sömu laga.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019, til að sæta upptöku á framangreindum fíkniefnum (efnaskrá lögreglu nr. 44333) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 18. maí sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði þrisvar sinnum áður sætt refsingu. Þann 29. febrúar 2016 var ákærða gerð sekt vegna aksturs undir áhrifum fíkniefna og hann jafnframt sviptur ökurétti tímabundið. Þann 13. júní 2019 var ákærða aftur gerð sekt vegna aksturs undir áhrifum fíkniefna og hann jafnframt sviptur ökurétti tímabundið. Þann 30. september 2020 var ákærði fundinn sekur um akstur undir áhrifum fíkniefna sem og akstur sviptur ökurétti. Var honum þá gert að sæta fangelsi í 30 daga og honum jafnframt gerð sekt. Þá var ákærði sviptur ökurétti ævilangt. Brot ákærða samkvæmt I. og II. lið ákæru eru framin fyrir uppkvaðningu síðastgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Ákærði er nú meðal annars fundinn sekurum akstur undir áhrifum fíkniefna og er að brot hans ítrekað öðru sinni. Þá telst ákærða nú í annað sinn gerð refsing vegna aksturs sviptur ökurétti, en brot hans samkvæmt III. lið ákæru er ekki hegningarauki við fyrri dóm.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, sbr. og 97. gr. laga nr. 77/2019 og reglugerð nr. 1240/2019, skal ákærði jafnframt greiða 4 40.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 26 daga. Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að árétta ævilanga sviptingu ökuréttar ákærða. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirlitum lögreglu samtals 198.207 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð:

Ákærði, D-kk-nf Ö-kk-nf A-kk-nf, sæti fangelsi í 30 daga.

Ákærði greiði jafnframt 4 40.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 26 daga.

Ákærði er sviptur ökurétti ævilangt.

Gerð eru upptæk 0,98 gaf amfetamíni, sbr. efnaskrá lögreglu nr. 44333.

Ákærði greiði allan sakarkostnað, 198.207 krónur.

S-kvk-nf I-kvk-nf.